CELEX: 62017CA0076
Language: sk
Date: 2018-03-01 00:00:00
Title: Vec C-76/17: Rozsudok Súdneho dvora (štvrtá komora) z 1. marca 2018 (návrh na začatie prejudiciálneho konania, ktorý podal Înalta Curte de Casaţie şi Justiţie – Rumunsko) – SC Petrotel-Lukoil SA, Maria Magdalena Georgescu/Ministerul Economiei, Ministerul Energiei, Ministerul Finanţelor Publice (Návrh na začatie prejudiciálneho konania — Poplatok s rovnakým účinkom ako clá — Článok 30 ZFEÚ — Vnútroštátne zdanenie — Článok 110 ZFEÚ — Poplatok uplatňovaný na vyvážané ropné produkty — Neprenesenie daňového zaťaženia na spotrebiteľa — Daňové zaťaženie znášané platiteľom — Vrátenie súm zaplatených platiteľom)

23.4.2018   
            
            
               SK
            
            
               Úradný vestník Európskej únie
            
            
               C 142/13
            
         Rozsudok Súdneho dvora (štvrtá komora) z 1. marca 2018 (návrh na začatie prejudiciálneho konania, ktorý podal Înalta Curte de Casaţie şi Justiţie – Rumunsko) – SC Petrotel-Lukoil SA, Maria Magdalena Georgescu/Ministerul Economiei, Ministerul Energiei, Ministerul Finanţelor Publice
   (Vec C-76/17) (1)
   
   ((Návrh na začatie prejudiciálneho konania - Poplatok s rovnakým účinkom ako clá - Článok 30 ZFEÚ - Vnútroštátne zdanenie - Článok 110 ZFEÚ - Poplatok uplatňovaný na vyvážané ropné produkty - Neprenesenie daňového zaťaženia na spotrebiteľa - Daňové zaťaženie znášané platiteľom - Vrátenie súm zaplatených platiteľom))
   (2018/C 142/18)
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Înalta Curte de Casaţie şi Justiţie
   
      Účastníci konania pred vnútroštátnym súdom
   
   
      Žalobkyne: SC Petrotel-Lukoil SA, Maria Magdalena Georgescu
   
      Žalovaní: Ministerul Economiei, Ministerul Energiei, Ministerul Finanţelor Publice
   
      Výrok rozsudku
   
   Právo Únie, konkrétne článok 30 ZFEÚ, sa má vykladať v tom zmysle, že platiteľ, ktorý skutočne znášal poplatok s rovnakým účinkom, ktorý je v rozpore s týmto článkom, musí mať možnosť získať vrátenie súm, ktoré z tohto dôvodu zaplatil, a to dokonca aj v situácii, že spôsob platby poplatku bol vo vnútroštátnej právnej úprave koncipovaný tak, že tento poplatok sa prenesie na spotrebiteľa.
   
      (1)  Ú. v. EÚ C 151, 15.5.2017.